
VASARELY MÚZEUM KONCEPCIÓ

A projektem egy új, átfogó koncepciót kínál a Budapesti Vasarely Múzeum számára, amely magába foglalja a múzeum logójának és arculatának frissítését, a belső tereinek átalakítását, egy kültéri interaktív művészeti installáció létrehozását, valamint az online megjelenésének újragondolását.
Célom egy olyan összetett és kölcsönösen összefüggő projekt megteremtése volt, amely geometrikus, szigorú grid-rendszeren alapul, eleganciát sugároz és hű marad a művész egyedi gondolkodásmódjához.
A koncepció fő gerincét a logó határozza meg, melynek elemeit nemcsak az arculati minta kialakításához használtam fel, hanem térbeli formává emelve új bútorokat és egy interaktív, buszmegállóként is működő művészeti installációt hoztam létre közvetlenül a múzeum előtt. A múzeum földszinti és emeleti tereit úgy alakítottam át, hogy azok igazodjanak kiállítási anyagok elrendezéséhez. A fehér és fekete falak vizuálisan tagolják a tereket, kiemelve a műalkotásokat, míg a megalkotott egyedi bútorok harmonikusan illeszkednek a múzeum arculatába. Ez a megközelítés tükröződik a múzeumi katalógusban és az online felületek designjában is.



